Luulemme tietävämme, mitä koirien päässä liikkuu.
Mutta uudet tutkimukset viittaavat siihen, ettemme ehkä tiedä koko tarinaa.
Koirat ovat löytäneet tiensä kaikkialle elämäämme.
Sieltä se tulee. -Hei, kulta!
Hei! Hei, Toulouse.
Ne ovat kumppaneita.
Hyvä koira.
Pelastajia.
Lassie, vie se isoisälle.
Popkulttuurin ikoneja.
Kuulitko, Peter?
Scooby-Doo!
Alamme kuitenkin vasta nyt ymmärtää,
kuinka niiden aivot toimivat.
Koiria ei pitkiin aikoihin pidetty tieteellisen tutkimuksen arvoisina.
Mutta nyt koiratutkimus kukoistaa.
Hei, pentu! Katso!
Ahaa-elämys tapahtui,
kun lasten tutkimiseen kehitettyjä menetelmiä -
alettiin soveltaa koirien sosiaalisen käyttäytymisen tutkimiseen.
Miten koirat ja ihmiset oikein kietoutuivat niin lujasti yhteen?
Uskon, että koirani rakastaa minua.
Uskon myös, että tieteellinen näyttö tukee sitä.
Tuoreet tutkimukset auttavat ymmärtämään koirien outoa käytöstä,
tulkitsemaan niiden salakieltä -
ja selvittämään, miksi koirat ovat sellaisia kuin ovat.
Koirien mielenliikkeiden ymmärtäminen on todella hyödyllistä.
Se syventää suhdetta koiraan ja auttaa meitä ymmärtämään itseämme paremmin.
Voimme kaikki lähentyä koiriamme,
jos tiedämme niiden salaisuudet.
KOIRAN KIEHTOVA MIELI
KERTOJA: ROB LOWE
Koira on kaikista maapallon eläinlajeista monimuotoisin.
Koska koirat näyttävät niin erilaisilta,
voisi toiselta planeetalta laskeutuva olento -
olla hämmentynyt.
Olisi helppoa pitää chihuahuaa ja tanskandoggia -
täysin eri eläiminä.
Eri koirarotujen historia on todella kiehtova.
Tiettyjä rotuja on jalostettu alun perin Aasiassa,
Afrikassa tai Amerikoissa.
Suurin osa nykyään tunnetuista roduista -
on 100–125 vuotta vanhoja.
1800-luvun loppuun asti koiria kasvatettiin etupäässä työkoiriksi.
Sitten uusi ilmiö valtasi koiramaailman:
turhamaisuus.
iPhonen tai Louis Vuittonin laukun sijaan -
ihmiset alkoivat kasvattaa koiria kertomaan statuksestaan.
Muut halusivat samanlaisen koiran, ja rodusta tuli suosittu.
Skotlannissa ensimmäisen kultaisennoutajan -
uskotaan olleen ei-toivottu mutaatio -
pitkässä lintukoirien sukulinjassa.
Eksentrinen lordi Tweedmouth piti kuitenkin uudesta väristä -
ja teetti pentuja muiden punertavien koirien kanssa -
luoden aivan uuden rodun.
Labradorinnoutaja on ollut suosituin rotu jo vuosikymmenien ajan.
Mutta vuonna 2022 ranskanbulldoggi ohitti sen suosiossa Yhdysvalloissa.
Miten suosituimmasta lemmikistämme oikein tuli -
niin kallisarvoinen perheenjäsen?
Ymmärtääksemme sen meidän on aloitettava aivan alusta.
Mistä koirat tulevat?
Sepä onkin hauska kysymys.
Kotikoiran eli parhaan kaverimme tieteellinen nimi on Canis familiaris.
Suden tieteellinen nimi on Canis lupus.
Mutta jokainen koira ja koirarotu -
on vain luonnonvalinnan ja evoluution aikaansaama ilmentymä sudesta.
Kaikilla roduilla on 99,9-prosenttisesti sama DNA kuin susilla.
Susilla meni hyvin -
vielä 50 000 vuotta sitten.
Miljoonat sudet levisivät Eurooppaan, Aasiaan ja Pohjois-Amerikkaan.
Susien lisäksi oli paljon muitakin petoeläimiä:
jättimäisiä hyeenoja,
jättimäisiä luolakarhuja -
ja leijonia.
Nykyihminen on lähtöisin Afrikasta,
ja me olemme superpetoeläimiä.
Olemme niin hyviä metsästämään,
että useimmat suuret petoeläimet kuolevat sukupuuttoon.
Kaksi lajia, jotka selviävät, ovat maakarhut -
ja sudet.
Sudet ovat todellisia selviytyjiä.
Nyt homma menee jännäksi.
Sen sijaan, että olisi pelännyt ihmisiä, susikantaa alkoi vetää puoleensa -
kaikki herkulliset jätteet, joita ihmiset tuottivat.
Siitä kehittyi uudenlainen ystävyys.
Ystävällisimmän eloonjäänti -
on menestyksekkäin tunnistettu evoluutiostrategia.
Se on ristiriidassa vahvimman eloonjäämisen kanssa.
Iso, paha alfatyyppi ei välttämättä pärjää parhaiten.
Jos jotain, niin hallitseva asema voi käydä kalliiksi.
Kehittyvillä lajeilla ystävällisyys, joka johtaa uusiin yhteistyömuotoihin,
on menestyksen tae elämän pelissä.
Otetaan esimerkiksi kukat,
jotka ovat evoluution innovaatioita kasvimaailmassa.
"Olen ystävällinen, annan sinulle jotain ja sitten teemme yhteistyötä."
Arvatkaa mitä? Vain yksi selkärankainen maaeläin -
voi elää ympäri vuoden Etelämantereella.
Se on keisaripingviini.
Ne pärjäävät halaamalla.
Ne halaavat koko talven.
Ystävällisyys siis voittaa. Se voittaa yhä uudelleen elämässä.
Koirilla on erityinen ominaisuus,
joka vie ystävällisyyden seuraavalle tasolle.
Koirien kohdalla on tapahtunut dramaattinen muutos susiin verrattuna.
Niillä on lihas, jonka avulla ne voivat kääntää silmäänsä…
Voi luoja!
…niin että sen valkoinen osa eli kovakalvo tulee näkyviin.
Kun ihmiset ovat vuorovaikutuksessa,
aivomme tunnistavat valkoisen kovakalvon ansiosta automaattisesti,
että vuorovaikutus tapahtuu toisen ihmisen kanssa.
Se on yksi tärkeimpiä tapoja vastasyntyneelle tunnistaa äitinsä.
Koiranpennut ovat katseellaan omineet erään tärkeimmistä vuorovaikutustavoista.
Koirat käyttävät sitä hyväkseen.
Koiranpennut syntyvät sokeina ja kuuroina.
Hajun perusteella ne löytävät kuitenkin heti emonsa.
Kolmen viikon ikäisinä pennut avaavat silmänsä -
ensimmäistä kertaa.
Tässä pentueessa on kymmenen pentua.
Se on neljä yli keskiarvon, mutta kaukana 24 pennun maailmanennätyksestä.
Jokainen pentu on ainutlaatuinen -
aina kuononkärkeä myöten.
Koirilla on kirsunjälki kuten meillä on sormenjäljet.
Jos laittaisit mustetta koirasi kuonoon -
ja painaisit sen paperiin,
saisit jäljen, jollaista ei ole millään muulla koiralla.
Jokaisen pennun persoonallisuus on yhtä erilainen kuin kirsunjälkikin.
Tutkijat yrittävät selvittää, miksi näin on.
Tutkijat ovat jo pitkään pohtineet,
mikä vaikutus on luonteella verrattuna ympäristötekijöihin.
Kyse ei ole koskaan vain jommastakummasta.
Koiran persoonallisuus syntyy niiden yhteisvaikutuksesta.
Mikä määrittää sen, miten koira on vuorovaikutuksessa muun maailman kanssa?
Ympäristötekijöistä siihen vaikuttaa kaikki, mitä ne kokevat elämänsä aikana -
ja jopa ennen syntymäänsä.
Emon käyttäytyminen on aihe, joka on lähellä sydäntäni.
Olemme tutkineet sitä -
pennun kolmen ensimmäisen elinviikon aikana.
Huomasimme, että emon vuorovaikutuksen määrä pentujen kanssa vaihtelee.
Jotkut emot ovat jatkuvasti pentujensa kanssa,
kun taas toiset ovat välinpitämättömämpiä.
Se vaikuttaa pentujen ongelmanratkaisutaitoihin -
ja jopa niiden persoonallisuuteen.
Havaitsimme, että pennuista,
joiden emo antoi pentujen keksiä ratkaisun itse,
tuli parhaita opaskoiria.
On siis perusteltua olettaa,
että varhaisesta ongelmanratkaisukyvystä -
on hyötyä niiden myöhemmällä uralla.
Koiranpennun ajattelun ymmärtäminen on ikkuna kaikkien koirien mieleen.
Hei. Mitä kuuluu?
Oletko valmis?
Katsotaanko, mitä ajattelet?
Hei, komistus. Olet niin söpö.
Tiedän, olet ihana.
Ensimmäisenä on vuorossa osoitustehtävä.
Se on tyypillinen koirien kognitiotesti,
jonka ansiosta koirien kognitiotutkimus tuli tunnetuksi 2000-luvun alussa.
Hei, katso.
Kutsumme tätä valintatestiksi.
Käytämme kahta huipputeknistä muovimukia namien piilottamiseen.
Kummankin mukin pohjaan on teipattu herkkuja,
joten molemmat haisevat ruoalle.
Jos pentu valitsee oikean mukin, se hyödyntää antamaamme vihjettä.
Osoitan mukia, jonka alla ruoka on.
Okei.
Hyvää työtä!
Olemme huomanneet, että koirat ovat yleisesti ottaen -
erittäin hyviä seuraamaan ihmisen osoittamista…
Okei.
Hyvä valinta. -Jee!
Hyvä poika, sait sen! -Hyvä poika!
…jopa parempia kuin lähimmät elävät sukulaisemme eli apinat.
Vaikka kädelliset sukulaisemme bonobot ja simpanssit ovat hyvin älykkäitä,
yhtä asiaa ne eivät ymmärrä.
Jos joku viittoilee niille avuliaasti -
ja yrittää ohjata ja auttaa, ne eivät ymmärrä sitä.
Valitsit väärin!
Se on todella tärkeää ihmisen kehityksen kannalta.
9–12 kuukauden iässä ihmislapset -
alkavat ymmärtää, että kun joku osoittaa jotain,
kannattaa seurata sormea niin saa tietää, mitä osoitettiin.
Katso tänne. Missä se on? Löydätkö sen? Löydätkö pallon?
Hei! Hienoa työtä.
Löysit sen.
Kaikki ihmiset osaavat sen. Se on tärkeää kehityksellemme,
mutta lähisukulaisemme eivät osaa sitä.
Se sai meidät uskomaan,
että koirilla on jokin tärkeä, erottava ominaisuus.
Hienoa! -Jee!
Osoitustesti merkitsi koiratutkimuksen renessanssin alkua -
ja sen ansiosta tohtori Brian Hare -
perusti koirien kognitiokeskuksen Duken yliopistoon.
Okei.
Keskus tutkii koirien käyttäytymistä, psykologiaa -
ja sitä, miten koirien aivot toimivat.
Okei!
Yritämme hyödyntää oppimaamme koiran koulutuksessa -
ja kasvattamaan niitä tekemään töitä tehokkaammin.
Koirat pystyvät uskomattomiin suorituksiin -
aina valaiden jäljittämisestä…
Dio opastaa tutkijat valaiden luo haistamalla niiden kakan.
…maailmankaikkeuden tutkimiseen.
Laukaisu.
Koira voi olla jopa ehdokas.
Max on kultainennoutaja.
Lempipoliitikkoni. -Niin.
Se on voittanut kolmet peräkkäiset vaalit tässä pienessä, idyllisessä kaupungissa.
Upeimpia koiria saattavat olla ne,
jotka omistavat elämänsä ihmisten auttamiselle.
Nykyajan ihannekoira on koira,
joksi avustajakoiria on jalostettu, kasvatettu ja koulutettu -
jo sadan vuoden ajan.
Avustajakoirilta voi oppia paljon siitä,
miten omaa koiraa pitäisi kasvattaa.
Vuonna 1986 Charles Schulz, Tenavien Ressun luoja,
auttoi perustamaan Canine Companionsin…
KOIRANI TULI KOTIIN!
…maailman suurimman avustajakoirakoulun.
Siellä kasvatetaan 1 000 pentua vuodessa -
kuudella eri kampuksella ympäri maata.
Nämä pennut ovat kahdeksanviikkoisia. On aika lähteä tutkimaan maailmaa.
Niiden matka voi kertoa meille paljon omista koiristamme.
Kahdeksan viikkoa on hyvä ikä pennuille -
alkaa itsenäistyä.
Niillä on side emoon ja sisaruksiin.
Tässä vaiheessa on tärkeää, että ne tutustuvat myös ihmisiin.
Tulkaa, pennut!
Pentuja! -Tulkaa, pennut!
Normaalisti 8-viikkoiset pennut siirtyvät pentukouluttajalle,
mutta näiden neljän pennun reittiin tuli muutos.
Teemme yhteistyötä Duken yliopiston kanssa.
Osa 8–20 viikon ikäisistä pennuista menee yliopistolle -
ja tekee kognitiotestejä toistuvasti parin viikon välein.
Pennut matkustavat 4 000 kilometriä lentokoneella,
jonka on lahjoittanut eräs lentäjä,
käydäkseen pentukoulua.
Se on osa koirien kognitiokeskusta Duken yliopistossa.
ULOS
Voi kun söötti!
Voi jukra.
Kiva tavata sinut.
Menikö lento hyvin? -Voi luoja.
Nimeni on Vanessa Woods, ja vedän Duken pentukoulua.
Teet hyvää työtä. -Kiitos.
Todella hyvää työtä. -Mitä sinä oikein teet?
En oikein tiedä.
Sitten tämä kaveri.
Okei.
Et ole nähnyt tätä ennen, eikö niin?
No niin.
Tämä on vaikeaa aikuisellekin.
Okei.
Hyvin tehty. -Ensi kerralla osaat sen.
Se on vaikeaa.
Duken pentukoulussa pennut ovat söpöimmillään.
Älä mene vasemmalle.
Niiden aivojen nopea kehittymisvaihe on myös lopuillaan.
Leikimme hauskoja kognitiivisia leikkejä kognitiivisen profiilin luomiseksi.
Se kertoo, kuka todennäköisesti pärjäisi avustajakoirana.
Toinen yritys. -Hyvää työtä.
Teit sen. -Nopea oppija.
Normaalisti kestää kaksi vuotta selvittää, tuleeko koira pärjäämään.
Me laitamme pennun suorittamaan nämä testit -
ja voimme sanoa: "Tämä pentu vaikuttaa lupaavalta avustajakoiralta."
Toisista näemme, että niistä tulee ihana lemmikki.
Katso.
Okei.
Erään tehtävän nimi on "mahdoton tehtävä". Olemme huomanneet, että jotkut koirat -
yrittävät heti saada ruoan rasiasta,
josta ovat aiemmin saaneet ruokaa.
Teimme rasian avaamisesta todella vaikeaa.
Okei.
Jotkut koirat tajuavat: "En saa sitä auki."
Ne katsovat heti kohti ihmistä -
ja alkavat haukkua tai ottavat katsekontaktia -
yrittäen kommunikoida ihmisen kanssa.
Olemme huomanneet, että koira, joka yrittää ratkaista ongelman itse,
pärjää hyvin tilanteissa, jotka liittyvät asioiden etsimiseen,
kuten etsintäkoirien koulutuksessa.
Vau. -Upeaa!
Koira, joka tajuaa, ettei osaa ratkaista ongelmaa -
ja katsoo ihmistä anovasti…
Niistä tulee yleensä loistavia avustajakoiria -
auttamaan vammaisia ihmisiä.
Istut väärinpäin. Et näe rasiaa.
Haluaisitko kääntyä? Tule tänne.
Olemme seuranneet, kuinka koirien kognitio alkaa kehittyä.
Se ei ole yhtäkkinen välähdys,
vaan pikemminkin lukuisia pieniä valonpilkahduksia.
Ja… -Kuin jouluvalot.
Niin, ne vilkkuvat eri aikaan.
Ehkä ne ovat erivärisiä. En tiedä.
Ilotulitteita.
Pidän joulukuusista värivaloilla.
Jotkut pelit osoittavat johdonmukaisesti,
että pentuajan tulokset kertovat, miten koira käyttäytyy aikuisena.
Pennut viettävät pentukoulussa 8–20 viikkoa.
Sen jälkeen ne siirtyvät virallisen pentukouluttajan luo.
PEABODY AVUSTAJAKOIRAKOKELAS
Enää ei tule ruokaa.
Kaikki on jo syöty.
Pentukouluttajat ovat kokeneita sijaisvanhempia,
jotka pitävät koiria 18 kuukauden ikään asti.
He opettavat pennuille perusasiat…
Noin.
AVUSTAJAKOIRAKOKELAS
…ja miten olla hyvä koira.
Hyvä poika.
Voi hyvänen aika.
Hei!
Ensimmäiset puolitoista vuotta ovat koiran kehityksen kannalta tärkeitä.
On väitetty, että yksi ihmisvuosi vastaa seitsemää koiran elinvuotta.
Se ei pidä paikkaansa.
Koirat kypsyvät nopeasti ja varhain.
Ne saavuttavat sukukypsyyden puolen vuoden iässä,
mutta sen jälkeen kehitys tasoittuu.
18 kuukauden iässä ne ovat nuoria aikuisia ja valmiita avustajakoirakouluun.
HUIPPUKOIRA
Kasvatamme ja koulutamme avustajakoiria vammaisille.
Avustajakoirat voivat muuttaa ihmisen elämän monin eri tavoin.
Ensimmäinen koulupäivä on iso juttu.
Otamme koirat vastaan.
Sanomme: "Hei, olen uusi kouluttajasi. Ryhdytään hommiin."
Jes. -Juuri noin. Hyvä poika.
Avustajakoirakoulun ensimmäisessä vaiheessa -
ehdokkaat käyvät kuuden kuukauden tiukan koulutuksen.
Hyvä tyttö.
Opetamme koiralle yli 40 eri komentoa.
Kosketa. Jee.
Anna tassu. Hyvä.
Irti. Noin.
Asiakkaat voivat olla liikuntarajoitteisia,
joten opetamme koirille tehtäväkeskeisiä komentoja.
Ylös.
Jep.
Koira auttaa omistajaa asioissa, joihin tämä ei normaalisti pysty.
Työnnä. Noin!
Vedä.
Hyvä poika.
Veteraanit voivat kärsiä PTSD:stä,
joten opetamme interaktiivisia taitoja, kuten painajaisen keskeyttämistä.
Noin. Hyvä poika.
Koiran tarkoitus on parantaa ihmisen elämänlaatua.
Hyvä tyttö.
Koska meillä on korkeat vaatimukset,
vain noin puolet koiristamme valmistuu ja ryhtyy avustajakoiraksi.
Sadat toiveikkaat ihmiset odottavat avustajakoiraa.
Jokainen koira on siis tärkeä.
Valot. Nouse ylös.
Hyvä poika.
Mitä mieltä olet?
Menikö treeni hyvin?
Joo.
Vau.
Tämä on Bonus.
Bonusta siinä on se,
että sillä oli aikoinaan hammasraudat ylipurennan takia.
Se on niin söpö ja rakastava.
Bonus pitää takapään rapsuttamisesta.
Se innostuu kovasti -
ja pitää rapsuttelusta. Eikö niin?
Näin on.
Bonus, vedä.
Bonus tarvitsee lisää itseluottamusta ja rohkaisua.
Yritä vielä. -Mutta vuorovaikutus toimii.
Valot.
Se on todella hyvä tarkkuutta vaativissa tehtävissä.
Nouse ylös. Noin!
Kolme tärkeää asiaa koulutuksessa ovat…
Ylös.
…kärsivällisyys…
Jee! Hyvä poika!
…toisto…
Valot.
Kyllä! Hyvä poika.
…ja kyky ymmärtää, mitä koira yrittää kertoa.
Tehtävämme on opettaa ihmisille, mitä koira sanoo sinulle,
ja mitä se ajattelee.
Hyvä poika. Hyvä.
Koirat kommunikoivat kanssamme jatkuvasti.
Pitää vain tarkkailla koiraa ja kuunnella sitä.
Se antaa kaikki tarvittavat tiedot.
Voi luoja. -Hei!
Hei!
Kun katson kehonkieltä, hännänheilutus kertoo paljon.
Rento häntä kertoo alhaisesta stressitasosta,
iloisuudesta ja uteliaisuudesta.
Tiukkaa häntää voit hahmottaa tämän harjoituksen avulla siellä kotona.
Jännitä peppulihaksesi ja kysy itseltäsi, mitä tunnet.
Yleensä se peilaa tunteita.
Koipien välissä tai alhaalla oleva häntä kertoo stressistä.
Helikopterihäntään kuuluu yleensä peräpään heilutus.
Siihen liittyy tyypillisesti emotionaalinen kokemus,
jonka koira kokee positiivisella tavalla.
Tutkimusten mukaan -
kun koira näkee tutun ihmisen, johon sillä on positiivinen yhteys,
sen häntä heiluu oikealle.
Aika siistiä.
Haluan ymmärtää, mikä koiran kehossa saattaa korreloida hännän liikkeisiin.
Koirilla on 16 eri ilmettä.
Viha,
ahdistus,
tuska,
onnellisuus,
surullisuus.
Ihmisellä on noin 27 eri ilmettä,
ja simpanssilla, yhdellä maailman älykkäimmistä nisäkkäistä,
on vain 13–14 ilmettä.
Koirat oppivat siitä, mitä me teemme ja olemme näyttäneet niille.
Voi sinun naamaasi. Voitko mennä maahan?
Hyvä poika. Nopein suoritus, mitä olen nähnyt.
Tämä suloinen pikkumies on Peabody.
Hän on rentouttavaa seuraa.
Kun Peabody on paikalla, kaikki ovat chillejä.
Yleensä se makaa auringossa.
Kun muut koirat juoksevat ympäriinsä ja leikkivät vetoleluilla,
se ottaa aurinkoa.
P, hae.
Harjoittelu sujuu hitaasti.
Sait sen.
Sen pitää harjoitella noutamista.
Sen vuorovaikutustaidot ovat kuitenkin erinomaiset.
Luokse.
Eräs tehtävä on katkaista levottomuus.
Sitä on harjoiteltu.
Hyvä poika.
Arvioimme jatkuvasti koirien soveltuvuutta -
avustuskoiratehtäviin.
Useimmat koirat nukkuvat noin puolet päivästä.
Mutta eivät kaikki.
Tämä höpsö poika on Nemo.
Nemo on hyvin vilkas.
Sait liskon.
Ei.
Nemo, maahan.
Ei.
Noin, hyvä poika.
Tuo ei tainnut olla tehtävä.
Eikä tuokaan.
Nemo rakastaa elämää.
Sen pitää keskittyä, kun on kyse töistä.
Kerran vielä. Nouda.
Nemo!
20 prosentilla koirista esiintyy ADHD:n kaltaista käytöstä.
Se on tuplasti enemmän kuin ihmisillä.
Vielä emme tiedä, onko Nemo yksi niistä.
ADHD-koirat voivat olla impulsiivisempia -
ja jopa hyperaktiivisia.
Niitä voi silti kouluttaa.
Nemo, vedä.
Tosielämässä Nemolle voi tulla vaikeuksia.
Hyvä poika.
Pudota.
Hyvä. Mehua.
Niin sitä pitää. Hyvä poika. Hienoa.
Nemo on todella hyvä tuomaan tavaroita -
ja vetämään käskystä.
Moi.
Se on eloisa ja rakastava ja nauttii harjoittelusta,
mutta meidän on silti mietittävä, tekisikö se työnsä luotettavasti.
Minun on aina sanottava "jos", koska mikään ei ole varmaa.
Joskus Nemo vahtihaukkuu.
Sen takia voi joutua lähtemään ravintolasta tai kaupasta,
eikä siitä silloin voi tulla avustajakoiraa.
Jos Nemo ei lopeta haukkumista,
se ei valmistu eikä siitä tule avustajakoiraa.
Haukkuminen tarkoitti muuta ennen ihmisen ja koiran välisen suhteen kehittymistä.
Sudet ulvovat ryhmänä.
Se on tärkeä sosiaalisen viestinnän muoto.
Ne eivät kohdista haukkumista ihmiseen, kuten koirat.
Koirat haukkuvat tunnepitoisemmin saadakseen ihmisten huomion.
Jotkut koirarodut ulvovat paljon.
Jos sinulla on siperianhusky,
nyökkäilet ehkä juuri nyt.
Haluan äidin heti!
Kiltti tyttö.
Sinä et ole äiti
Olet rakas.
Tunnistan äitini
Ihmiset ovat niin äänekkäitä…
Kaverit!
…että olemme auttaneet koiria löytämään oman äänensä.
Ihmisetkin puhuvat minulle eri tavoin.
Haukku ei ole vain haukku. Jotkut ovat haukkujia.
Mutta sävyn muutos voi kertoa paljon.
Stressitilanne johtaa korkeampaan, melkeinpä ahdistuneeseen haukkuun.
Toistuva, kimeä haukku ilman taukoa merkitsee yleensä ahdistusta.
Jos koira keskeyttää välillä haukkumisen, sillä on vielä kognitiivisia kykyjä.
Walter.
Ei. -Pahoja koiria ei ole olemassa.
On käyttäytymistä, jota emme ymmärrä,
mutta se on täysin sopivaa koiran sillä hetkellä kokemaan asiaan.
Haukkuminen ja hyperaktiivisuus -
ovat käyttäytymismalleja, joiden avulla voidaan pelastaa ihmishenkiä.
Hyvä tyttö, Lucky!
Penn Vet -työkoirakeskus perustettiin 9/11-katastrofien jälkeen.
Minkäänlaista tutkimusta ei ollut tehty näiden upeiden koirien tueksi,
jotka tekivät etsintä- ja pelastustöitä.
Tarvitsimme ohjelman, jotta voisimme tutkia koiria,
ymmärtää niitä -
ja parantaa niiden terveyttä ja hyvinvointia -
sekä saatavuutta. Koiria ei ollut tarpeeksi -
tekemään töitä, joita pyysimme niitä tekemään.
Täällä työkoirakeskuksessa etsimme hyvin erityyppisiä koiria.
Koiranpennut, jotka eivät tahdo pysyä paikoillaan,
ovat hyviä etsintätöissä, joissa pitää olla aktiivinen.
Kaikessa sellaisessa, mitä koirat tekevät nenällään,
kuten etsintäkoirat…
Hyvä!
…räjähdekoirat…
…huumekoirat…
…tai diagnostiikkakoirat.
Niillä on oltava fyysistä voimaa -
ja lisäksi kehotietoisuutta.
Koirat liikkuvat tikkailla ja epävakailla pinnoilla.
Niiden pitää olla vahvoja ja tietoisia kehostaan.
Ne ovat kuin voimistelijoita.
Mittausohjelman ansiosta koiramme ovat hyvässä kunnossa.
Hyvää työtä, tyttö.
Silloin työskentely on turvallisempaa.
Lämmittelemme aina ennen harjoituksia.
Hyvä.
Koirat jopa lankuttavat treenatakseen keskivartaloa.
On uskomatonta, kuinka se vahvistaa niiden vatsa- ja selkälihaksia.
Useimmat koirat Yhdysvalloissa ovat ylipainoisia.
Niiden elämä lyhenee jopa kahdella vuodella,
kun ylipainoa on 10–20 prosenttia.
Meille on siis todella tärkeää pitää koirat vahvoina ja terveinä.
Hyvä tyttö. Hienoa työtä.
Luonnossa susien ei tarvitse harrastaa liikuntaa.
Hyvä kunto ratkaisee, jääkö henkiin vai kuoleeko.
Koirat ovat sekä saaliita että saalistajia.
Ne joko pakenivat tai käyttivät juoksukykyään -
jahdatakseen ruokaa ja selviytyäkseen.
Jos vinttikoiria vertaa muihin rotuihin,
niillä voi olla 12 % enemmän lihaksia takaraajoissa kuin tavallisella koiralla.
Vinttikoiran vauhti voi olla jopa 70 km/h. Aika vaikuttavaa.
Tavallisten koirien keskinopeus on 25–30 km/h.
Sitten on tietenkin bassetti,
jonka nopeus on ällistyttävä 8 km/h.
Jotkut eivät ehkä ole nopeita,
mutta koirat ovat kestävyysurheilijoiden eliittiä.
Kilpailevat vetokoirat voivat juosta 160 km päivässä,
ja ne painavat vain 18–23 kiloa.
Niillä on isompi keuhkokapasiteetti, nopeampi aineenvaihdunta -
ja tehokkaampi sydän- ja verisuonijärjestelmä.
Lepotilassa koiran aineenvaihduntanopeus on sama kuin ihmisellä.
Tarpeen tullen koirat voivat kuitenkin tehostaa sitä -
ja saavuttaa kaikista eläimistä korkeimman yhtämittaisen aineenvaihduntanopeuden.
Ne käyttävät saman määrän kaloreita -
kolme kertaa tehokkaammin kuin Tour de Francen ajaja.
Sitten ne palaavat lepotilaan.
Kaikki koirat ovat pohjimmiltaan yhä villieläimiä.
Muovinen frisbee ei niinkään kiinnosta. Kyseessä on saalistusvietti.
Koirilla ei ole solisluita,
minkä ansiosta ne ovat notkeita ja pystyvät muuttamaan suuntaa nopeasti.
Häntä auttaa tasapainoilussa,
ja niillä on pitkä, joustava selkäranka.
Vaikka kuinka yritämme päästä koiran pään sisään ja ymmärtää sen toimintaa,
saalistustilanteessa koira tekee salamannopeita päätöksiä.
Kyseessä voi olla saalis tai muovikiekko,
mutta koiran aivot laskevat sekunneissa tai millisekunneissa,
kuinka pitkälle se menee,
mihin suuntaan pitää kääntyä -
ja voiko samaan aikaan kääntyä ja napata saaliin suuhun.
Kaikkia koiria ei ole luotu samanarvoisiksi, kun on kyse frisbeestä.
Kaikilla koirilla on vahvuutensa ja heikkoutensa.
Meidän tehtävämme on hoitaa niitä yksilöinä.
Rodusta riippuen koirat tarvitsevat erilaisia virikkeitä -
elääkseen tyytyväisinä.
Ja pitääkseen mielensä virkeänä. -Niin.
Koiran kannattaa antaa olla oma itsensä.
Noin.
Koiramme työskentelevät, koska ne haluavat tehdä niin.
Valmiina? Selvä, vapaa.
Peabody, Bonus ja Nemo ovat suorittaneet ohjelman ensimmäisen vaiheen.
Puhu.
Hyvä. Puhu.
Käytämme peruskomentoja,
kuten "istu" ja "maahan" ja kaikkea sellaista.
Vaikuttavaa toki. Mutta istuuko koira, kun sen takana on vuoristorata?
On aika harjoitella oppeja luokkahuoneen ulkopuolella.
Retket antavat meille paljon tietoa kustakin koirasta.
Hyvää työtä.
Havainnoimme, miten koira ajattelee, tuntee ja toimii.
Hei, hauva.
Olemme huvipuistossa herra Peabodyn kanssa.
Paikassa on paljon melua -
ja häiriötekijöitä.
Haluamme nähdä, pystyykö se kiinnittämään minuun huomiota tässä ympäristössä.
Valmiina. Hyppää.
Hyvä poika. Hienoa.
Mitä tulee kuulemiseen, koirat kuulevat korkeampia taajuuksia,
joten ne kuulevat neljä kertaa enemmän kuin ihmiset.
Me koiranomistajat emme aina tiedosta sitä.
Koiralla on korvassaan 18 lihasta, joita se käyttää kuulemiseen.
Sinusta päivä on hiljainen,
mutta koira kuulee kovan äänen täältä -
ja oudon äänen tuolta,
joka voi säikäyttää, jos ei tiedä, mistä se tulee.
Tämä on otettava huomioon, kun koiraa kouluttaa ja sosiaalistaa.
Peabody, maahan.
Hyvä poika.
Peabody on todella rauhallinen.
Sitä ei häiritse mikään.
Ne ovat "pomminkestäviä" koiria.
Pommi voisi räjähtää viiden metrin päässä siitä.
Jos se katsoisi taakseen, ja se on iso "jos",
se ei olisi huolissaan.
Se on erittäin hyödyllinen ominaisuus,
varsinkin kun löydämme henkilön, jolle voisi olla hyötyä tällaisesta koirasta.
Mitä enemmän he oppivat koirien käytöksestä,
sitä paremmin he voivat yhdistää koiran ja ihmisen pariksi.
Bonusta en välttämättä laittaisi vuoristoradan viereen.
Mennään.
Se on hieman herkempi melulle.
THE OAR -RAVINTOLA
Viemme Bonuksen ravintolaan, jossa on paljon ihmisiä.
He varmasti kiinnittävät huomiota siihen,
että paikalla on koira.
Ja onhan se todella komeakin.
Tule, kamu.
Koira ei saa välittää häiriöistä -
tosielämässä avustettavan kanssa.
Sen ohi viedään tarjottimia, ja lattialla on ruokaa.
Minä tarkkailen,
onko se levoton, kun me syömme, ja se ei saa ruokaa.
Hyvä on. Istu.
Hyvää työtä.
Bonus, alle.
Pidämme koiria ihmisen jatkeena.
Vielä vähän.
Siksi koiran sijoittaminen oikein eri asioita varten on tärkeää.
Kun se on pöydän tai tuolin alla,
se on turvassa.
Sen päälle ei astuta.
Bonuksen asetuttua paikoilleen se rauhoittuu,
kunnes pihvi tuodaan pöytään.
Koiramme eivät saa ottaa ruokaa maasta.
Ne saattavat luulla myrkyllistä pilleriä ruoaksi.
Ei saa.
Vaatii paljon itsehillintää koiralta -
olla syömättä edessä olevaa pihvin palaa.
Ne haluavat sen, sitä ei voi kiistää.
Hyvin tehty.
Katsekontakti on tärkeä.
Se kääntyy vähän poispäin.
Niin. Hyvä poika.
Käytämme sitä vahvistamisen työkaluna.
Hyvä poika. Hienoa työtä.
Kun koira kohdistaa huomionsa ohjaajaan, se saa positiivista palautetta.
"Toimit oikein."
Hyvä.
Hyvä poika.
Kun ihmisiä ei ole läsnä,
koirat käyttävät katsekontaktia aivan eri tavalla.
Bordercolliet käyttävät katsettaan lampaiden paimentamiseen.
Intensiivinen tuijotus matkii metsästystä,
joten lampaat kerääntyvät yhteen -
ja liikkuvat koiran tahdon mukaisesti.
Sudet tekevät samoin,
mutta ne hoitavat homman loppuun.
Koiran näkökyky kehittyi saaliin jäljittämistä varten.
Sauvasolut auttavat näkemään huonossa valaistuksessa.
Koirilla on enemmän sauvasoluja ja siksi parempi hämäränäkö kuin meillä.
Koirilla on myös silmän takaosassa heijastava kerros -
nimeltä tapetum lucidum.
Valo heijastuu siitä ja toimii taskulamppuna hämärässä.
Tappisolujen avulla näemme värejä.
Ihmisellä on kolmenlaisia tappisoluja.
Koirilla on vain kahdenlaisia, joten koirat eivät näe tiettyjä värejä.
Ne näkevät vain keltaisen, sinisen ja harmaanruskean sävyjä.
Ne näkevät liikkuvia esineitä paremmin.
Uskomme, että ne näkevät maailman hieman sumeampana kuin me.
Ne toki turvautuvat näkökykyynsä,
mutta pärjäisivät ilmankin.
Koirat on luotu haistamaan maailmaa.
Ilmaisen sen niin, että ne haistavat väreissä.
Siihen mekin voimme samaistua,
koska näkö on ensisijainen aistimme.
Nemo. Mennään, kaveri.
Koirat haistavat myös kolmiulotteisesti.
Ne voivat tehdä huoneesta kartan käyttäen vain nenäänsä.
Ruokakaupat ovat houkuttelevia ja haastavia paikkoja,
joissa ruoka on usein koiran tasolla.
On lihaa, kalaa, vihanneksia -
ja vaikka mitä, mutta voit unohtaa ne kaikki.
Koiran nenä tunnistaa miljoonia eri hajuja.
Se jopa tietää, onko omistaja käynyt täällä… eilen.
Nemon haasteena on keskittyä kouluttajaan,
ei ruokaan.
Hups. Nemo.
Saat ruokaa myöhemmin. Mennään.
Nemolla on hiukan haasteita,
varsinkin käytävillä, joilla on ihanasti tuoksuvia ruokia,
joihin kuka tahansa koira haluaisi upottaa hampaansa.
Nemo kääntyy herkästi haistelemaan.
Ei kalaa. Tule, kaveri.
Yritän saada Nemon kiinnittämään huomionsa minuun,
koska tosielämässä avustettava tarvitsee sitä -
riippumatta siitä, mitä ympärillä tapahtuu.
Vaikka kaikki koirat eivät ole tervetulleita ruokakauppaan,
kaikki koirat voivat hyötyä mielihalujen hillitsemisestä.
Hei, tuo koira varastaa tyypin pizzan.
Koiran nenän anatomia -
sallii koiran kokea maailman hajujen kautta.
10–15 prosenttia sieraimiin menevästä ilmasta -
menee suoraan niin kutsuttuun hajuepiteeliin.
Se on nenän osa, jolla aistitaan hajuja.
Hajuepiteeli on kuin labyrintti. Se on täynnä sopukoita,
joissa pienet hajua aistivat solut sijaitsevat.
Koiralla on enemmän erityyppisiä hajusoluja kuin ihmisellä,
niitä on tiheämmässä ja niiden absoluuttinen lukumäärä on isompi.
Tiedot käsitellään aivokuoressa.
Kun koira hengittää ulos, ilma menee sivuille pienistä raoista.
Se on tärkeä osatekijä, koska ne voivat hengittää ja haistaa samaan aikaan.
Etsi.
Mahtavan hajuaistin avulla voidaan myös pelastaa ihmishenkiä.
Jee!
Käytämme useita eri työkaluja kouluttaessamme koiraa.
Meillä on hajuseinä.
Nämä ovat aukkoja.
Seinän takaa voimme työntää aukkoon hajulähteen,
ja koiran on opittava etsimään hyvin järjestelmällisesti,
missä aukossa haju on.
Siitä näemme, kuinka ne etsivät -
ja tunnistavat mahdollisia laittomia tai vaarallisia aineita.
Käytämme koulutuksessa niin kutsuttuja "häiriötekijöitä" -
nähdäksemme häiritsevätkö ne koiran keskittymistä niin,
että sen kyky käyttää nenäänsä vähenee,
koska sitä häiritään.
Pidämme koiriamme aivan poikkeuksellisina.
Henkeni salpautuu aina,
kun näen koiran tutkivan rauniokasaa…
Siellä on paljon ihmisiä -
työskentelemässä ja seisomassa raunioilla.
Koira ajattelee: "Sinä ja sinä olette kunnossa,
mutta haistan jonkun muun."
Koira ei näe häntä.
Se, että koira löytää piilotetun ihmisen,
jonkun, joka oikeassa katastrofitilanteessa on loukussa,
on ällistyttävää.
Hyvä!
Mikään laite ei vastaa koiran kykyä,
nopeutta ja tarkkuutta löytää loukussa olevaa ihmistä,
jonka henki riippuu siitä, miten nopeasti hänet löydetään.
Se on supervoima.
Kun 7,8 magnitudin maanjäristys iski Turkkiin ja Syyriaan,
Colin-collie, kansainvälisen etsintä- ja pelastusryhmän jäsen,
vietti kymmenen päivää eräällä Turkin pahiten kärsineellä alueella.
Koirat pelastivat 11 ihmishenkeä.
Koiria on käytetty hajutyöhön vuosisatoja,
mutta vasta viime aikoina niitä on alettu käyttää -
sairauksiin liittyvien hajujen tunnistamisessa.
Näistä syöpä on saanut eniten huomiota.
Amritha, mitä Osa tekee tänään?
Osa etsii syövän havaitsemisen harjoittelussa käytettävää hajua -
kahdeksanosaisesta hajuntunnistuspyörästä.
Käytimme samaa pyörää Covidin havaitsemistutkimuksissa.
Valmiina, Osa?
Etsi.
Syövän havaitsemisessa meillä on verinäyte syöpää sairastavalta henkilöltä.
Pyydämme koiraa ensin haistelemaan näytettä.
Sitten naksautamme pientä naksutinta, ja koira saa namin.
Teemme niin pari kertaa. Sitten mukaan tulee toinen näyte -
terveeltä ihmiseltä.
Kun koira tökkää kuonollaan näytettä, joka ei ole syöpäpotilaalta,
se ei saa palkintoa.
Etsi.
Koirat käsittelevät jatkuvasti saamaansa tietoa,
analysoivat relevantteja hajuja -
ja tunnistavat syöpänäytteen.
Hyvä tyttö.
Hyvää työtä, Osa.
Ihmisillä voi olla eri ruokavalio, eri etninen tausta -
tai he tulevat eri alueilta.
Se voi vaikuttaa laitteen mittaustuloksiin.
Hyvä tyttö. -Hyvää työtä.
Koiran aivoissa ja niiden käsittelykyvyssä on jotain todella ihmeellistä.
Mitä tapahtuu, jos pyörässä ei ole kohteen hajua?
Jos pyörässä ei ole kohteen hajua,
koira hyppää tälle lavalle istumaan,
ja siitä tiedämme, että se on haistanut kaikki pyörän näytteet -
eikä usko minkään näytteistä olevan kohteen haju.
Kaikki on siis hyvin.
Koska syövällä on alhainen esiintyvyys,
haluamme varmistaa,
että koirat ovat valmiita ohittamaan paljon negatiivisia näytteitä.
Kiltti tyttö.
Hyvää työtä.
Koirat voivat haistaa syövän, diabeteksen ja jopa Parkinsonin taudin.
Ne haistavat mielialamme,
adrenaliinin,
ja jopa stressin.
Kyky havaita niin pieniä muutoksia on supervoima.
Se laittoi kuononsa vatsalleni,
ja vaistosin, että jotain oli vialla.
Sierra kertoi minulle, että minulla oli munasarjasyöpä.
Uskon, että se pelasti henkeni.
Meillä kaikilla on kiintymyssuhde koiriimme.
Koirilla on side meihin ja meillä niihin.
Tutkimme Harvardissa kiintymyssuhteen muodostumista -
koirien ja lasten välille.
Suhteemme menee pintaa syvemmälle.
Kortisoli on hormoni, jota vapautuu stressaavissa tilanteissa.
Kun ihmisellä on kiintymyssuhde koiraan,
voi koirakumppanin läsnäolo suojata kortisolin eritykseltä,
jota tapahtuu stressitilanteessa.
Koiran ja ihmisen vuorovaikutuksessa -
vapautuu kummassakin myös hormonia nimeltä oksitosiini.
Oksitosiini vahvistaa sosiaalisten siteiden muodostumista -
ja positiivisen vuorovaikutuksen tunnetta kiintymyskumppanin kanssa.
Koirat luovat kiintymyssuhteita meihin aivan kuin olisivat itsekin ihmisiä.
Canine Companions -koulussa -
tämä kiintymyssuhde on avain onnistuneen parin muodostamisessa.
Pukeudu.
Koirat ovat oppineet perusasiat luokkahuoneessa -
ja soveltaneet oppimaansa tosielämässä.
Nyt kouluttajat ovat päättäneet, että 7 kurssin 11 koirasta -
on läpäissyt toisen vaiheen.
Vuorossa on kurssin viimeinen ja tärkein vaihe:
suhteen luominen avustettavan kanssa.
Tervetuloa esivalintaan.
Kouluttajat ovat keskustelleet koirista ja niiden pentuvaiheista -
sekä teidän antamistanne tiedoista.
Olemme yrittäneet arvioida,
mikä koira sopii parhaiten yhteen teidän kanssanne.
Seitsemän mahdollista vastaanottajaa USA:n koillisosasta -
on kutsuttu Canine Companionsiin tapaamaan seitsemää koiraa.
Kaikki kouluttajat ovat yhdessä…
Jos koiran ja ihmisen välille muodostuu kiintymyssuhde,
he lähtevät yhdessä kotiin.
Uuteen omistajaan tottuminen voi viedä aikaa,
mutta ystävällisyys ja johdonmukaisuus helpottavat siirtymää.
Tämä on suhteenne alku,
joten muistakaa toimia johdonmukaisesti,
kun työskentelette koiranne kanssa.
Naapurin koiraa ei vilkuilla.
Antakaa kaikkenne koiralle, joka on edessänne.
Haluamme suhteen alkavan nyt.
Olemmeko valmiita?
Joo. -Kyllä.
Mahtavaa.
James, sinulle on valittu musta labradorin ja kultaisennoutajan risteytys Biro.
Hienoa.
Voit pidellä sen hihnaa.
Christy, sinulle on valittu Goldie the Fifth.
Koirapusuja.
Jaz, emme unohtaneet sinua!
Sinulle on valittu labradorin ja kultaisennoutajan risteytys Bonus.
Bonus.
Kiitos.
Hei, Bonus!
Onnittelut!
Viettäkää muutama minuutti koirianne hellien.
Kuka siinä on?
Osaatko sanoa "Bonus"? -Bonus.
Osaat sanoa sen. -Hienoa.
Hyvää työtä.
Kamera käy!
JAZMIN, 23-VUOTIAS AVUSTAJAKOIRAN VASTAANOTTAJA
Äiti ja isä. -Tässä ovat äitini ja isäni.
Kerro vähän Jazzystä.
Hän on välillä aikamoinen tomppeli.
Olet ilkeä.
Kun Jaz syntyi,
ongelmat alkoivat heti.
Hän vietti paljon aikaa teho-osastolla.
Hänen on vaikea puhua. -Hei.
"Hei" sujuu.
Hän ymmärtää kaiken.
Huumoria, sarkasmia… Hän ymmärtää kaiken.
Hänen kykynsä kommunikoida on haaste.
Hän tarvitsee koiran. Se on välttämätöntä hänen elämälleen.
Koirilla, joita ei valittu,
on silti mahdollisuus muuttaa jonkun elämä.
Päätimme yksimielisesti,
että herra Peabody sopii hyvin -
veteraanille, joka kärsii traumaperäisestä stressihäiriöstä.
Se pitää työstä, jossa tasainen ja rauhoittava läsnäolo on tärkeää.
Siinä se on erittäin hyvä.
Se sopii sille parhaiten.
Mitä Nemoon tulee, se sopii johonkin aivan muuhun.
Ei, Nemo.
Kyse ei todellakaan ole epäonnistumisesta, koska koirat ovat upeita.
Mutta Nemo ei valmistunut ohjelmastamme.
Ei.
Annamme sille mahdollisuuden elää vähän erilaista elämää.
Siitä tulee mahtava lemmikki.
Pentukouluttajilla, jotka antoivat aikaa ja rakkautta koirille -
niiden ensimmäisen puolentoista elinvuoden ajan,
on mahdollisuus ottaa koira takaisin.
Hei, Nemo! -Nemo!
Miten menee, pentu?
Nemon kaltaisen suloisen pojan adoptointia ei kauaa tarvitse miettiä.
Mitä kuuluu?
Aloitamme nyt päivän ensimmäisen harjoituksen -
työskentelemällä koirien kanssa ja luomalla niihin suhteen.
Valituilla koirilla on edessä kaksi intensiivistä viikkoa.
Merkkaa sanomalla "kyllä", kun se katsoo Jazia.
Bonus. -Kyllä.
Tässä.
Jotta Bonus pääsee kotiin Jazminin kanssa,
heidän on luotava suhde valmistumiseen mennessä.
Katso sitä silmiin.
Bonus. -Kyllä.
Paras tapa hoitaa uutta suhdetta -
on pysyä positiivisena ja opetella kommunikoimaan.
Kun koirasta haluaa johdonmukaisen ja luotettavan kumppanin…
Me luomme kumppanuuksia.
Hyvä poika.
Todella hyvä.
Kommunikaatio on erittäin tärkeää.
Koira ei ehkä tiedä kommunikoivansa sinulle,
mutta se kommunikoi koko ajan.
Meidän pitää oppia puhumaan koiran kieltä.
Niin tämä ohjelma toimii.
Nyt tutkijat tutkivat -
voivatko koirat oppia puhumaan ihmisten kieltä.
Pelaa.
Leikitään sitten.
On häkellyttävää kommunikoida toisen lajin kanssa.
Kuvittele puhuvasi kilpikonnan kanssa. En voi edes kuvitella, millaista se olisi.
Rapsutuksia.
Haluatko rapsutuksia?
Noin, nyt saat rapsutuksia.
Yritän opettaa lemmikeille symboleja ja sanoja,
jotta näkisimme niiden pään sisälle.
Saisimme tietää, mitä ne ajattelevat ja kokevat,
ja ne voisivat kertoa tunteistaan.
Hei.
Mitä sinä haukut?
Vihainen, vihainen, huolestunut
Ai vihainen, vihainen, huolestunut?
Tutkimuksessa käytettävät laitteet on mukautettu laitteista,
joita on käytetty pitkään puhekyvyttömien kanssa.
Kutsumme sitä puhetta tukevaksi lajienväliseksi viestintälaitteeksi.
Maapähkinä.
Esimerkiksi kädellisten kanssa on tehty tutkimusta -
laitteella nimeltä leksigrammi.
Siinä symbolit tuottavat painettaessa äänen tai sanan,
jonka ihminen voi ymmärtää.
Yleensä tutkimuksissa on yksi tai kaksi yksilöä.
Meillä on 10 000 koiraa 47 maasta.
Jotkut ovat oppineet noin 150 nappia. Ne ovat olleet mukana muutaman vuoden.
Nuuskumatto.
Haluatko nuuskumattosi? Hyvä on.
Parker on 2,5-vuotias,
ja se on käyttänyt kommunikointipainikkeita -
melkein kaksi vuotta, puolivuotiaasta lähtien.
Parker käyttää näitä painikkeita.
Jokaisessa on kuvio.
Kun sitä painaa, ääni kuuluu alustasta,
jossa on Bluetooth-yhteys.
Ulos.
Parker kysyy minulta kysymyksiä ja vastaa kysymyksiini,
joita esitän joko suullisesti tai painikkeilla.
Mitä Parker haluaa? Hmm?
Keppi.
Jee! Lisää keppiä.
Tapa, jolla se käyttää sitä kommunikoidakseen kanssani syvällisemmin -
korostaa suhteemme tärkeyttä.
Rakastan sinua.
Minäkin rakastan sinua.
Jotkut ajattelevat: "Koiraihmiset ovat hulluja."
"He pitävät koiria pieninä ihmisinä." Mutta kuvittele olevasi tutkija.
Masu
Yrität ymmärtää, miten eläimet ajattelevat.
Kysymys kuuluukin siis:
"Kuinka kehittynyttä niiden kommunikaatio onkaan,
kun niillä on uusi tapa puhua ihmisperheenjäsenilleen?"
Tiedä häntä! Katsotaan, mikä on mahdollista.
Siitä tulee kivaa.
TALON EDESSÄ ON AMBULANSSI
Vinkuva auto.
Yhdistämällä kolme, neljä nappia,
ne voivat tuottaa lauseen ja luoda uusia käsitteitä.
Se on tosiaan vinkuva auto.
Se kiehtoo minua tässä eniten.
Se sanoo: "Ole hiljaa. Otan torkut."
Fashion on ensimmäinen koirani.
Olemme tehneet tätä jo kolme vuotta.
Mitä painikkeisiin tulee,
uskon, että ne ovat auttaneet suhteemme luomisessa.
Saan vahvistuksen sille,
mitä jo luulinkin sen haluavan -
näiden sanojen ansiosta.
Minulla on yksivuotias lapsi.
Pitkään hän vain itki, kun ei ollut onnellinen.
Nyt hän voi sanoa minulle "vesi", "keksi",
äiti" ja "isi", ja pyytää apua.
Nuo viisi, kuusi sanaa ovat jo muuttaneet elämäni.
Entä jos niitä olisi 200?
Se innostaa minua. Jos voimme avata pienen ikkunan koiran mieleen,
se olisi mahtavaa.
Tavallinen koira voi oppia 165 sanaa.
Älykkäin tiedetty koira, Chaser, osasi yli tuhat sanaa.
Koirilla voi olla erityyppistä älykkyyttä,
aivan kuten ihmisillä.
Sailor, mitä tapahtui?
Sailor.
Sailor, mitä tapahtui?
En kutsuisi mitään koiraa tyhmäksi. Se ei tunnu reilulta.
Älykkäitä tai ei, kaikki koirat tekevät epätavallisia asioita.
Pennut jahtaavat usein häntäänsä, koska eivät tiedä sen olevan osa niitä.
Jotkut asiantuntijat uskovat, että koirat kakkivat mielellään naama kohti pohjoista.
Tutkijoiden mukaan koirat näkevät unia,
ja usein omistajastaan.
Daisy, näetkö sinä unta?
Harvardin tutkijat yrittävät selvittää, miksi koirat toimivat kuten toimivat.
Yritämme selvittää, mitä koirien päässä liikkuu -
erilaisilla käyttäytymistesteillä ja magneettikuvauksilla.
Tämä on hypotalamus.
Hypotalamus on aivojen osa,
joka vaikuttaa seuraaviin toimintoihin:
syöminen,
taisteleminen,
pakeneminen -
ja lisääntyminen.
Se on tärkeä taistele tai pakene -reaktiossa.
Tämä osa aivoista määrittää myös persoonallisuutta:
miksi jotkut koirat ovat pelottomia ja toiset arkoja?
MRI-tutkimusten ohella elämänkokemustutkimuksemme -
tutkii pentuajan stressin vaikutusta koiriin.
Alustavien tulosten mukaan pentuajan stressi -
vaikuttaa koirien pelkoon ja aggressioon myöhemmin elämässä.
Koirat selvästi kokevat ahdistusta.
Jopa 70 prosenttia koirista kärsii jonkinlaisesta ahdistuksesta.
Se voi johtua pentuajan kokemuksista -
tai se voi olla synnynnäistä.
Stressi, huoli tai pelko ovat hyvin alkukantaisia tunteita.
Kaikki, joilla on koira, ovat nähneet koiransa ahdistuvan.
Sen tunnistaa helposti.
Eräs yleisin syy koiran ahdistukseen on meidän lähtömme.
Pyytäisitkö sitä jäämään tänne.
Istu.
Teemme testin, jossa omistaja lähtee huoneesta ja koira jää yksin.
Jos koira kokee eroahdistusta,
sitä luultavasti esiintyy kyseisessä tilanteessa.
Tarkkailemme koiraa,
ja jos se alkaa vaikuttaa ahdistuneelta,
omistaja palaa huoneeseen.
Jotkut koirat ottavat rennosti. Ne nuuskivat huonetta ja ottavat torkut.
Toiset haukkuvat, ulvovat tai raapivat ovea.
Tämän avulla saamme tietää, mitä koira puuhailee,
kun emme ole paikalla.
Ahdistus voi aiheuttaa aggressiota, masennusta -
tai jopa tuhoisaa käytöstä.
Onneksi samat asiat, jotka lievittävät ihmisten stressiä,
toimivat myös koirilla.
Eräässä tutkimuksessa tutkittiin koirien tunnereaktioita klassiseen musiikkiin -
ja muunlaiseen musiikkiin.
Alustavien tulosten mukaan klassinen musiikki voi rauhoittaa,
kun taas rock-musiikilla voi olla päinvastainen vaikutus.
Aiheesta kaivataan lisätutkimuksia.
Usein koiran ahdistusta helpottaa eniten se, että palaat kotiin.
Mitä enemmän aikaa vietätte yhdessä, sitä vahvemmaksi kiintymys kasvaa.
No niin. Kävelen tuonnepäin.
Pysähdyn ja sanon "okei".
Kun menette ohi, teette eri asioita.
Jazmin ja hänen perheensä ovat olleet kaksi viikkoa Bonuksen kanssa.
On aika näyttää loppukokeessa, että heidän välilleen on muodostunut suhde.
Bonus, mennään.
Yksi haastavista loppukokeen osioista -
on ohjata koira esteradan läpi -
ilman hihnaa tai mitään, vain puhumalla.
Bonus, hae.
Hae.
Noin, hyvä.
Bonus, mennään.
Bonus, hyppää.
Noin.
Hyvää työtä. -Irti.
Hyvää työtä.
Jaz, kehu koiraasi hyvästä suorituksesta.
Peppurapsutuksia!
Oletko valmis?
Bonus. Vedä.
Vedä nyt.
Tämä. Vedä.
Hups. Vedä.
Hyvä, Jaz.
Noin, vedä. -Vedä.
Jee! Tuo kelpaa.
Bonus, työnnä.
Hyvä poika!
Jaz, kumarra.
Bonus oli ilmiömäinen.
Se osaa työnsä ja tuntee meidät,
koska se pysyi koko ajan teidän lähellänne.
Anna sille pusu.
Bonus on nyt virallisesti läpäissyt kokeen.
Ennen valmistumista on vielä viimeisen symbolisen hetken aika.
Ennen valmistumista koirat tapaavat pentukouluttajansa,
jotka hoivasivat niitä puolentoista vuoden ajan.
He saavat hieman laatuaikaa.
Hei, Bonus!
Hei, kulta! -Kuka se siinä?
Voi sinua.
Olen kaivannut sinua.
Ne ovat yhä kuitenkin koiria. Niillä on menneisyys ja historia.
Tänne, Berkley!
Hei! Berkley, minä tässä!
Tarinat sotilaasta, joka palaa kotiin vuosien jälkeen…
Zeke, katso kuka täällä on.
Me kaikki haluamme tietää,
muistaako koira vielä.
Berkley, minä tässä. -Voi luoja!
Yleensä kestää pari sekuntia. "Onko tämä…?"
Minä tässä.
Paras todiste siitä on…
Minä se olen.
…kun ne muistavat.
Niin.
Ne sekoavat.
Hei!
Nyt se tunnisti sinut.
Hei, Ruthie!
Hei! Tules tänne.
Koirat muistavat vuosien ajan,
miltä eri pentuna kohdatut koirat ja ihmiset haisevat.
Koiran ja ihmisen välinen side on ainutlaatuinen.
Mutta rakastavatko ne meitä oikeasti?
Uskon niin.
Koiran rakkauskokemus -
saattaa poiketa ihmisen kokemasta rakkaudesta.
Koirilla esiintyy tunnetartuntaa.
Ne reagoivat asianmukaisesti toisten tunteisiin sosiaalisessa ryhmässä.
Ne ovat perhettä. Totta kai ne rakastavat meitä.
Siksi ne tekevät tuijottaessaan sitä outoa juttua silmillään.
Ne halaavat silmillään.
Tämä lajien välinen yhteys on aivan mahtavaa.
Totta kai ne rakastavat meitä.
Kun suhde toimii,
jos koira tuntee olonsa turvalliseksi ihmisen kanssa,
jos koira ilahtuu nähdessään ihmisen,
jos koira nauttii ihmisen paijauksesta,
se on rakkautta.
Niin minä osoitan rakkautta. Kyllä se rakkautta on.
Team Bonuksen, vaimoni ja koko valmistuvan kurssin puolesta -
haluan kiittää teitä kaikkia.
9 vuotta sitten olimme täällä Jazminin kanssa.
Hän tuskin pystyi puhumaan.
Hän ei ottanut kontaktia kehenkään.
Silloin tapasimme ensimmäisen koiramme.
Sen jälkeen mikään ei ollut ennallaan.
Joka päivä näen tyttäreni vahvuuden, kärsivällisyyden -
ja hänen uskomattoman intonsa…
Ja hänen uskomattoman intonsa, joka tarttuu kaikkiin.
Tämän takia te koulutatte pentuja. Tämä tekee ohjelmasta niin erityisen.
Koirien vaikutus perheisiin on käsittämätön.
Hyvä poika. Bonus, istu.
Rakastan Bonusta.
Kiva.
Kun näkee, mitä kaikkea nämä upeat koirat tekevät meille…
Tänne, poika.
…kysymys kuuluu: "Mitä me voisimme tehdä paremmin?"
Voimme oppia koirilta ystävällisyyttä.
Hei! Olet niin söpö.
Ystävällisyys on tehokas strategia.
Koirat eivät välitä kuka olet tai mistä tulet,
ja ne ovat ylittäneet lajien välisen kuilun.
Hyvä koira!
Ne asuvat sopusoinnussa kanssamme.
Koirat ovat hyvä esimerkki siitä, mitä aito hyväksyntä on.
Se on ehdoton totuus. Siihen ei tarvita tiedettä.
Hei, kaveri.
Haluan olla ranskanbulldoggi. Haluan makailla ja syödä,
mennä kakalle ja maata sitten auringossa.
Joku voisi paijata minua hetken ja jättää sitten rauhaan.
Ranskanbulldoggi pärjää aina.
Tekstitys: Mervi Haavisto